VM i bænkpres i den tjekkiske by Pilsen bød på en triumf for Aalborgpigen Maj Bjørn Rames. I 63 kilo-klassen fejede hun modstanden af banen fra første løft og vandt en sikker sejr. Maj Bjørn Rames lagde ud med et løft på 130 kilo, og i andet forsøg klarede hun 137,5 kilo. Det tredje forsøg på 145,5 kilo blev dog ikke godkendt, men på det tidspunkt havde aalborgløfteren også for længst sikret sig guldet, da hendes nærmeste forfølger klarede 120 kilo som sit bedste løft. Det er bænkpres, der sammen med squat er Maj Bjørn Rames' stærkeste disciplin, og hun har flere internationale triumfer bag sig.

Referat:
Det blev til en sikker sejr ved VM i bænkpres for aalborgensisk pige.